**ОБЩИНСКИ СЪВЕТ НА ОБЩИНА ДИМИТРОВГРАД**

*6400 гр.Димитровград, бул.”Г.С.Раковски” № 15; www.dimitrovgrad.bg*

*Председател – Тел.: 0391/68210; 68212; факс: 0391/66764*

*e-mail:* *obs@dimitrovgrad.bg**;*

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

**ОТ ГЕРГАНА КРЪСТЕВА - ПРЕДСЕДАТЕЛ НА ОБЩИНСКИ СЪВЕТ**

**ОТНОСНО: Преустановяване дейността на Временна комисия за обследване дейността, начина на ръководство и финансиране на Клубовете на хората от третата възраст на територията на Община Димитровград и отмяна на Решение № 161/27.02.2020г., изменено с Решение № 230/25.06.2020г. на Общински съвет – Димитровград**

**УВАЖАЕМИ ОБЩИНСКИ СЪВЕТНИЦИ,**

С Решение № 161 от 27.02.2020г. на ОбС-Димитровград бе създадена временна комисия, която да обследва дейността, начина на ръководство и финансиране на Клубовете на хората от третата възраст. Общински съвет избира комисията да се състои от 7 члена – по един представител от всяка политическа партия или коалиция, съставляваща Oбщинския съвет и един представител, посочен от Кмета на Общината - Иво Димов, с председател - Стоянка Йовова.

Комисията имаше срок на действие три месеца, от датата на влизане на решението в сила, след което след посещение във всеки един от клубовете на територията на Община Димитровград да изготви доклад, който да внесе в изискуемия срок за това в деловодството на Общинския съвет, с цел разглеждането му от комисиите на общинския съвет.

Предвид епидемичната обстановка, свързана с разпространяване на COVID-19 и преустановената дейност на Клубовете на хората от третата възраст на територията на община Димитровград, Общински съвет – Димитровград измени свое Решение № 161/27.02.2020г. с Решение № 230/25.06.2020г., съгласно което Временната комисия за обследване на клубовете на хората от третата възраст следваше да започне дейността си от момента, в който клубовете отварят отново, а тримесечният й срок на действие да започне да тече от датата на отварянето им.

След мое запитване до Иво Димов – Кмет на Община Димитровград бях уведомена, че считано от 01 юли 2020 г. е възстановено функционирането на Клубовете на хората от третата възраст на територията на Община Димитровград.

На 13.10.2020г. изпратихме писмо с изх. № ОбС-10-183#5 до г-жа Йовова с оглед това, че е вносител на докладната записка, във връзка с която е сформирана и временната комисия, с молба да ни уведоми: желае ли срокът за дейността на комисията да бъде удължен или дейността й да бъде преустановена. Същата входира в деловодството на общинския съвет молба с вх. № ОбС-10-183#6/14.10.2020г., с която желае дейността на комисията да бъде преустановена, а Решение № 161 от 27.02.2020г., изменено с Решение № 230 от 25.06.2020г. на ОбС-Димитровград да бъде отменено.

Предвид гореизложеното и на основание чл. 21, ал. 1, т. 23 и т.24 от ЗМСМА, Ви предлагам следния проект за

**РЕШЕНИЕ:**

1. Преустановява дейността на Временна комисия за обследване дейността, начина на ръководство и финансиране на Клубовете на хората от третата възраст на територията на Община Димитровград
2. Отменя Решение № 161/27.02.2020г., изменено с Решение № 230/25.06.2020г. на Общински съвет – Димитровград

**ГЕРГАНА КРЪСТЕВА**

*Председател на Общински съвет*

*Димитровград*